**Ministru kabineta noteikumu projekta**

**“Grozījumi Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 15.jūlija noteikumos Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – IZM) iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 15.jūlija noteikumi Nr.474 “Darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – MK noteikumi Nr.474) nosaka kārtību, kādā īsteno 8.4.1.specifisko atbalsta mērķi „Pilnveidot nodarbināto personu profesionālo kompetenci” (turpmāk – 8.4.1.SAM), tai skaitā nosaka prasības Eiropas Sociālā fonda projekta (turpmāk – projekts) iesniedzējam un projekta sadarbības partneriem.Noteikumu projekts izstrādāts ar mērķi mainīt projekta sadarbības partneru (izglītības iestāžu) iesaistes nosacījumus, lai paplašinātu projekta ietvaros īstenojamo izglītības programmu piedāvājumu, kā arī nodrošinātu Eiropas Savienības (turpmāk – ES) fondu finansētu aktivitāšu pieaugušo izglītībā koordinētu darbību atbilstoši Ministru kabinetā 2016.gada 5.maijā apstiprinātajā Pieaugušo izglītības pārvaldības modeļa ieviešanas plānā 2016. –2020.gadam (Ministru kabineta 2016.gada 5.maija rīkojums Nr.287) (turpmāk – PI plāns) un 2017.gada 21.martā Ministru kabinetā izskatītajā Ekonomikas ministrijas sagatavotajā [informatīvajā ziņojumā “Par Nodarbinātības padomes ietvaros identificēto pasākumu kopumu un to izpildes termiņiem”](http://tap.mk.gov.lv/lv/mk/tap/?pid=40414957&mode=mk&date=2017-03-21)minētajiem pieaugušo izglītības politikas mērķiem, kā arī lai paplašinātu papildu atbalsta pasākumu pieejamību projekta mērķa grupas personām.Pašreizējā MK noteikumu Nr.474 13.1.apakšpunkta redakcija paredz, ka profesionālās tālākizglītības programmas īstenošanā iesaista izglītības iestādi, kas īsteno licencētu un akreditētu izglītības programmu, ko konstatē finansējuma saņēmējs, savukārt 13.2.apaškpunktā noteikts, ka profesionālās pilnveides izglītības programmas īstenošanā iesaista izglītības iestādi, kas ir akreditēta un īsteno licencētu izglītības programmu, ko konstatē finansējuma saņēmējs. Tādējādi, lai izglītības iestādi varētu iesaistīt projektā profesionālās pilnveides vai profesionālās tālākizglītības programmas īstenošanai, izglītības iestādei vai tās piedāvātajai izglītības programmai uz iesaistes brīdi projektā jau ir jābūt akreditētai atbilstoši Izglītības likumā noteiktajam un kārtībai, kādu nosaka Ministru kabineta 2016.gada 20.decembra noteikumi Nr.831 ”Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību” (turpmāk – MK noteikumi Nr.831). Ņemot vērā Izglītības likumā un MK noteikumos Nr.831 noteikto izglītības iestāžu un izglītības programmu akreditācijas kārtību, kā arī MK noteikumu Nr.474 13.1. un 13.2.apakšpunktos minētos izglītības iestāžu iesaistes kritērijus, šobrīd projektā apgūstamo izglītības programmu piedāvājumā nav iespējams iekļaut 8.4.1.SAM vajadzībām izveidotas jaunas izglītības programmas, kuras pieder Pieaugušo izglītības pārvaldības padomes apstiprinātajām projektā īstenojamo izglītības programmu grupām. Lai to novērstu, nepieciešams veikt grozījumus MK noteikumu Nr.474 13.1. un 13.2.apakšpunktos, mainot projekta sadarbības partneru (izglītības iestāžu) iesaistes nosacījumus.Jaunizveidotu izglītības programmu iekļaušana projektā apgūstamo izglītības programmu piedāvājumā atbilstoši noteikumu projekta 1.punktā piedāvātajām redakcijām nodrošinās, ka mācību piedāvājums pieaugušo izglītībā tiek pilnveidots atbilstoši darba tirgus prognozēm un pieaugušo nodarbināto vajadzībām. Šie grozījumi ļaus projektā papildus iesaistīt:1. akreditētu izglītības iestādi, kas ir izveidojusi jaunu profesionālās tālākizglītības programmu un saņēmusi licenci tās īstenošanai;
2. akreditētu izglītības iestādi, kas ir izveidojusi jaunu profesionālās pilnveides izglītības programmu un ir saņēmusi licenci tās īstenošanai.

Ņemot vērā, ka izglītības iestāde ir tiesīga īstenot tikai licencētas profesionālās izglītības programmas, savukārt, lai saņemtu licenci programmas īstenošanai, izglītības iestādei atbilstoši Ministru kabineta 2009.gada 14.jūlija noteikumiem Nr.775 “Vispārējās un profesionālās izglītības programmu licencēšanas kārtība” jāiesniedz Izglītības kvalitātes valsts dienestā ne tikai izglītības programma, kas izstrādāta atbilstoši [Izglītības likumā](http://www.likumi.lv/doc.php?id=50759) noteiktajām prasībām, bet arī apliecinājums par izglītības programmas īstenošanai nepieciešamo telpu un materiāltehnisko nodrošinājumu un profesionālās apvienības atzinums par izglītības programmas atbilstību darba tirgus prasībām (profesionālās pamatizglītības, arodizglītības, profesionālās vidējās izglītības un profesionālās tālākizglītības programmām, ja attiecīgā profesija nav iekļauta [Profesiju klasifikatorā](http://www.likumi.lv/doc.php?id=210806)), tiek nodrošināts, ka projektā īstenotās programmas atbilst valsts noteiktajiem izglītības standartiem. Lai nodrošinātu, ka personas, kas apguvušas jaunizveidotās profesionālās pilnveides un profesionālās tālākizglītības programmas, saņem valsts atzītu iegūto izglītību apliecinošu dokumentu, noteikumu projekts papildināts ar jaunu punktu, kas nosaka, ka izglītības iestādēm, kuru īstenotā profesionālās tālākizglītības programma nav akreditēta vai izglītības iestāde, kas īsteno profesionālās pilnveides programmu, nav akreditēta šādas programmas īstenošanai, jāveic nepieciešamā akreditācija līdz brīdim, kad nodarbinātais projekta ietvaros pabeidz minēto izglītības programmu apguvi. Tādējādi tiek nodrošināts, ka izglītības iestādei ir tiesības izsniegt valsts atzītu izglītības dokumentu par konkrētai izglītības programmai atbilstošas izglītības ieguvi. Atbilstoši PI plānam, nepieciešams veidot vienotu pieaugušo izglītības pārvaldības sistēmu nacionālā mērogā, mazinot sistēmas sadrumstalotību un nodrošinot iesaistīto ministriju savstarpēju koordināciju, lai uzlabotu pieaugušo izglītības pieejamību, kvalitāti un sistēmas ilgtspēju, tai skaitā nākotnes perspektīvā plānojot veidot apvienotās mācību grupas, tādējādi efektivizējot mācību grupu komplektāciju. Lai nodrošinātu kvalitatīvu profesionālās tālākizglītības un profesionālās pilnveides izglītības programmu piedāvājumu, salāgotu to ar citām ES fondu finansētām aktivitātēm pieaugušo izglītībā, pilnvērtīgi izmantotu esošo profesionālās izglītības iestāžu tīklu, tai skaitā līdz šim veiktos ES fondu ieguldījumus, kā arī atbilstoši PI plānam veidotu vienotu un koordinētu pieaugušo izglītības sistēmu, nepieciešams veikt grozījums 8.4.1.SAM īstenošanas nosacījumos, paredzot, ka līdzīgi kā citās ES fondu finansētās aktivitātēs pieaugušo izglītībā, arī 8.4.1.SAM ietvaros īstenojamā projektā profesionālās tālākizglītības un profesionālās pilnveides izglītības programmu īstenošanā finansējuma saņēmējs sadarbības līgumu par izglītības programmu īstenošanu prioritāri slēdz ar profesionālās izglītības iestādēm, kurām piešķirts profesionālās izglītības kompetences centra (turpmāk – PIKC) statuss, valsts un pašvaldību dibinātām profesionālās izglītības iestādēm, kuru infrastruktūra Eiropas Savienības fondu 2007. - 2013.gada plānošanas periodā darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” un Eiropas Savienības fondu 2014. - 2020.gada plānošanas periodā darbības programmas “Izaugsme un nodarbinātība”  8.1.3.specifiskā atbalsta mērķa “Palielināt modernizēto profesionālās izglītības iestāžu skaitu” ietvaros ir uzlabota par Eiropas Reģionālās attīstības fonda līdzekļiem, pašvaldību dibinātām profesionālās izglītības iestādēm, kuru infrastruktūras modernizācijā sākot no 2012.gada ir ieguldīti vismaz 500 000 *euro* un ir saņemts Nozaru ekspertu padomes atzinums par tehniskā nodrošinājuma atbilstību izglītības programmas īstenošanai, ko izglītības iestāde saņem pirms izglītības programmas īstenošanas uzsākšanas projekta ietvaros, un valsts dibinātām koledžām. Darbības programmā “Izaugsme un nodarbinātība” noteikts, ka, pieaugušo izglītību, ietverot formālo izglītību un neformālo izglītību, nodrošinās izglītības institūcijas, t.sk. vispārējās vidējās izglītības institūcijas, profesionālās vidējās izglītības institūcijas un augstākās izglītības institūcijas (prioritāri PIKC), pašvaldību pieaugušo izglītības centri, privātie izglītības centri, kā arī biedrības, nodibinājumi un uzņēmumi, mācības tiks nodrošinātas pēc iespējas tuvāk iedzīvotāju dzīvesvietai un darbavietai, optimāli izmantojot tuvumā esošo mācību infrastruktūru, plašo programmu piedāvājumu un mācībspēku pieejamību esošajā skolas vidē u.c. 2007.-2013.gada ES fondu plānošanas periodā darbības programmas “Infrastruktūra un pakalpojumi” papildinājuma 3.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ietvaros visos plānošanas reģionos tika īstenota 27 PIKC un valsts vai pašvaldību dibināto profesionālās izglītības iestāžu modernizācija ar kopējo Eiropas reģionālās attīstības fonda finansējumu vairāk kā 159 milj. *euro* apmērā, modernizējot vai daļēji modernizējot 142 profesionālās izglītības programmas. Papildus tam, profesionālās izglītības iestāžu tīkla modernizācija turpinās arī 2014.-2020.gada ES fondu plānošanas periodā, kur šim mērķim kopējais pieejamais finansējums Darbības programmas “Izaugsme un nodarbinātība” 8.1.3.specifiskā atbalsta mērķa “Palielināt modernizēto profesionālās izglītības iestāžu skaitu” ietvaros ir vairāk kā 104 milj. *euro*,paredzot vēl 99 profesionālās izglītības programmu modernizāciju. Sabiedrības interesēs ir izmantot visas pieejamās modernās tehnoloģijas nodarbināto personu profesionālās kompetences pilnveidošanai, tādēļ PIKC un valsts un pašvaldības izglītības iestāžu prioritizēšana dalībai projektā ir objektīva un pamatota.Piedāvāto grozījumu veikšana vienlaikus ļauj pārējām izglītības iestādēm iesaistīties projektā ar savu mācību piedāvājumu. Projektā prioritāri iesaistāmo izglītības iestāžu noteikšana, salāgojot kritērijus prioritizācijai ar citām ES fondu finansētām aktivitātēm pieaugušo izglītībā, vienlaikus mazinās iespēju, ka nepietiekama izglītojamo skaita dēļ izglītības iestādes nevar nokomplektēt mācību grupas. Grozījumu veikšana sniegs pozitīvu pienesumu projekta mērķa un rezultātu sasniegšanai un nemazinās pieaugušo izglītības pieejamību. Ņemot vērā, ka šobrīd tiek veidots projekta mācību piedāvājums, kā arī finansējuma saņēmējs vēl nav noslēdzis sadarbības līgumus ar izglītības iestādēm, grozījumi ļaus finansējuma saņēmējam projektā iesaistīt vairāk sadarbības partneru, piedāvājot plašāku izglītības programmu, tai skaitā jaunizveidotu izglītības programmu, piedāvājumu, savukārt prioritāro izglītības iestāžu noteikšana ļaus efektīvāk organizēt mācību grupu komplektāciju, veicinot projekta mērķa grupas iesaisti mācībās un iegūtās izglītības kvalitāti.Ņemot vērā, ka 8.4.1.SAM mērķa grupa ir nodarbinātas personas, ir nepieciešams paplašināt mobilitātes pakalpojuma pieejamību, paredzot, ka personas, kam piešķirts maznodrošinātas vai trūcīgas personas statuss, var pretendēt uz finanšu atlīdzību atbilstoši mācību ilgumam transporta izdevumu segšanai braucieniem ne tikai no deklarētās dzīvesvietas, bet arī darbavietas uz mācību vai prakses vietu un atpakaļ. Grozījumu veikšana esošajā MK noteikumu Nr.474 20.11.1.apakšpunkta redakcijā ļaus paplašināt papildu atbalsta pasākuma (reģionālās mobilitātes) pieejamību personām, kam piešķirts maznodrošinātas vai trūcīgas personas statuss. Vienlaikus noteikumu projekts paredz tehnisku precizējumu veikšanu MK noteikumu Nr.474 20.11.2.apakšpunktā, 22.3.apakšpunktā, 23.punktā un 30.punktā. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātie iedzīvotāji vecumā no 25 gadiem, izglītības iestādes un to mācību personāls. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā finanšu un līgumu aģentūra, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V un VI sadaļa – noteikumu projekts šīs jomas neskar.

Izglītības un zinātnes ministrs K. Šadurskis

Vizē:

Valsts sekretāra vietniece –

Augstākās izglītības, zinātnes un

inovāciju departamenta direktore,

valsts sekretāra pienākumu izpildītāja Agrita Kiopa

31.05.2017 16:33

1600

M.Upeniece, 67047764, maija.upeniece@izm.gov.lv